stanford-oval/wikipedia huggingface dataset:
Cincinnati Stingers
Kausittaiset tilastot

| --- | --- |
 O = Ottelut  V = Voitot  H = Häviöt  T = Tasapelit  :  P = Pisteet  TM = Tehdyt maalit  PM = Päästetyt maalit  
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| Kausi | O | V | H | T | P | TM | PM | Divisioona/sijoitus | Pudotuspelit |
| 1975–1976 | 80 | 35 | 44 | 1 | 71 | 285 | 340 | Itäinen, neljäs | ei pudotuspeleissä |

| 1976–1977 | 81 | 39 | 37 | 5 | 83 | 354 | 303 | Itäinen, toinen | Hävisi puolivälierissä (Racers) |

| 1977–1978 | 80 | 35 | 42 | 3 | 73 | 298 | 332 | WHA, seitsemäs | ei pudotuspeleissä |
| 1978–1979 | 80 | 33 | 41 | 6 | 72 | 274 | 284 | WHA, viides | Hävisi puolivälierissä (Whalers) |
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| Kausi | O | V | H | T | P | TM | PM | Divisioona/sijoitus | Pudotuspelit |
| 1979–1980 | 33 | 11 | 21 | 1 | 23 | 108 | 151 | – | kausi jäi kesken |
Kaija Mainio

Kaija Riitta Mainio (ent. Mainio-Sarkkinen, 31. maaliskuuta 1965 Raahe – 22. joulukuuta 2016) oli suomalainen pituushyppääjä. Hän edusti vuodesta 1980 lähtien Raahen Vesaa ja hänen valmentajanaan toimi Esa Pyhälä. Kalevan kisoista Mainio saavutti pituushypyn pronssia vuonna 1985. Lisäksi hän voitti sisäratojen SM-kilpailuista kaksi pituushypyn pronssia vuosina 1983 ja 1986.
Kaksisukahäntäiset

| Kaksisukahäntäiset |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Entognatha
Lahko::  Kaksisukahäntäiset Diplura  Börner, 1904
Heimot
 alalahko Dicellurata yläheimo Japygoidea Dinjapygidae  Pihtikaksisukashäntäiset Japygidae  Parajapygidae  alalahko Rhabdura yläheimo Campodeoidea Marraskaksisukashäntäiset Campodeidae  Octostigmatidae  Procampodeidae  yläheimo Projapygoidea Anajapygidae  Projapygidae 
Katso myös
   Kaksisukahäntäiset Wikispeciesissä   Kaksisukahäntäiset Commonsissa 
Infobox OKNimi-testi OK: 
Kaksisukahäntäiset eli kaksisukashäntäiset (Diplura) on niveljalkaisiin kuuluva lahko. Useimmat lahkon noin 800 lajista elävät trooppisilla alueilla. Suomesta tunnetaan yksi laji, marraskaksisukahäntäinen (Campodea plusiochaeta).
Lahkosta on vain vähän fossiililöydöksiä, joista suurin osa meripihkasta. Lahko on luultavasti ollut olemassa jo kivihiilikaudella, eräiden arvioiden mukaan jopa varhaisella devonikaudella.
Piirteitä

Kaksisukahäntäiset ovat maaperässä tai lahoavassa kasvimassassa eläviä, yleensä 2–5 millimetrin pituisia (jotkin Japyx-suvun lajit jopa 50 millimetriä) selkärangattomia eläimiä. Niillä on pitkänomainen ruumis, kuusi jalkaa, pitkät tuntosarvet sekä lahkon nimen mukaisesti kaksi perälisäkettä, jotka voivat olla joko siimamaiset tai pihtimäiset. Takaruumiissa on 11 jaoketta, joista useimpien sivuilla on pienet rakkulat. Näiden arvellaan auttavan eläimen nestetasapainon säätelyssä. Kaikilta lajeilta puuttuvat sekä verkko- että pistesilmät ja perälisäkkeiden mahdollista tummaa väriä lukuun ottamatta eläimen vartalossa ei ole pigmenttiä. Nilkassa on vain yksi jaoke. Siipiä ei ole.
Kaksisukahäntäisen katkenneet raajat tai muut ulokkeet kasvavat takaisin seuraavien nahanluontien yhteydessä. Ne ovat yhdessä kummitussirkkojen kanssa ainoat maaniveljalkaiset, jotka kykenevät kasvattamaan irroneen raajan takaisin. Lisäksi häirityn eläimen perälisäkkeet voivat katketa tyvestä ja siten hämätä saalistajaa.
Elintavat

Suuosat ovat purevat ja ravintona toimii yleensä lahoava orgaaninen materiaali, mutta jotkin lajit ovat petoja pyydystäen perälisäkkeillään hyppyhäntäisiä, hyönteistoukkia ja muita pieneliöitä. Hedelmöitys on ulkoinen: koiras laskee maahan spermapaketin, jonka naaras poimii sukuaukkoonsa. Näköaistin puuttumisesta huolimatta kaksisukahäntäiset välttelevät päivänvaloa. Muodonvaihdos on olematon ja munasta kuoriutuva nymfi käy läpi mahdollisesti jopa 20 toukkavaihetta ennen aikuistumistaan, ja aikuinenkin yksilö luo nahkansa vielä jopa kymmenen kertaa. Jotkin tropiikissa elävät lajit hoivaavat poikasiaan. Kaksisukahäntäiset voivat elää 2–3 vuotta.
Aiheesta muualla

Order Diplura (englanniksi)
ITIS: Diplura (englanniksi)
Karina Goritševa

| Mitalit> Maa:  Kazakstan.Naisten painonnosto. Olympialaiset  | Mitalit> Maa:  Kazakstan.Naisten painonnosto. Olympialaiset  | Mitalit> Maa:  Kazakstan.Naisten painonnosto. Olympialaiset  | Maa:  Kazakstan> Naisten painonnosto. |
| --- | --- | --- | --- |
|  Pronssia | Rio de Janeiro 2016 | 63 kg |  |
Karina Havaževna Goritševa (ven. Карина Хаважевна Горичева; s. 8. huhtikuuta 1993 Taldykorgan) on kazakstanilainen painonnostaja ja olympiamitalisti. Hän saavutti olympiapronssia Rio de Janeirossa 2016 63 kg painoluokassa.
Kai (Yamanashi)

| Kai (甲斐市) |
| --- | --- |
 Kamanashijoki Kaissa
 lippu:  symboli
 Kain sijainti Yamanashin prefektuurissa
 Kai
 Koordinaatit: 35°39′39″N, 138°30′57″E 
Valtio:  Japani
Alue:  Chūbu, Kōshin’etsu
Prefektuuri:  Yamanashin prefektuuri
Pinta-ala:  
 – Kokonaispinta-ala:  71,95 km²
Väkiluku (05/2020):  75 862
 – Väestötiheys:  1 054,4 as./km²
Symbolit:  
 – Puu:  Idänselkova
 – Kukka:  Kirsikka
 
 https://www.city.kai.yamanashi.jp/ 
Infobox OKVirheellinen NIMI-arvo: 
Kai (jap. 甲斐市, Kai-shi) on Japanin kaupunki Honshūn saarella Chūbun tai Kōshin’etsun alueella Yamanashin prefektuurissa. Se sijaitsee sisämaassa prefektuurin keskiosassa Kōfun altaan pohjoisreunalla Kamanashijoen varrella. Pohjoisessa kaupunkiin kuuluu vuoristoalueita, kuten yli 1 700 metriä korkea Kayavuori. Kaissa on 75 862 asukasta (toukokuussa 2020) ja sen pinta-ala on 71,95 neliökilometriä.
Kai on kaupunkina suhteellisen nuori: se perustettiin vuonna 2004 liittämällä yhteen Futaban, Ryūōn ja Shikishiman maaseutukaupungit. Kain länsiosat ovat kasvaneet viereisen Kōfun kaupungin esikaupunkialueina, mutta maatalous on edelleen yksi merkittävimmistä elinkeinoista. Historiallisesti alue kärsi tulvista, mutta erityisesti Sengoku-kaudella 1500-luvulla ja myöhemmin Edo-kaudella toteutetut maanrakennustyöt tekivät siitä hedelmällistä riisinviljelyseutua. Kamanashijoen suurta pengertä rakennutti Takeda Shingen kahdenkymmenen vuoden ajan. Riisin lisäksi Kaissa viljellään vihanneksia ja hedelmiä, kuten viinirypäleitä, persikoita ja kakeja. Kaupunkiin on sijoittunut myös teknologiateollisuutta.
Kain nähtävyyksiin kuuluu Shōsen-kyōn rotko Kōfun kaupungin rajalla. Matkailijoita kaupunkiin tuo myös Suntory-yhtiön viinitila. Osa kaupungin alueesta kuuluu Chichibu-Tama-Kain kansallispuistoon. Kaita palvelee JR Higashi-Nihonin Chūō-päälinja.
Kuvia

Tachiokavuori Kayavuorelta
Tentaku-ji
Kain kaupungintalo
Ryūōn rautatieasema
Aiheesta muualla

Kuvia tai muita tiedostoja aiheesta Kai Wikimedia Commonsissa
Kaupungin internetsivut (japaniksi)
Cinderella eonni

| Cinderella eonni> 신데렐라 언니 |
| --- | --- |
Tyyli:  draama
Kestoaika:  60 min
Pääosissa:   Moon Geun-young  Chun Jung-myung  Seo Woo  Ok Taecyeon 
Alkuperämaa:   Korean tasavalta
Alkuperäiskieli:  korea
Verkko:   KBS
Esitetty:  31. maaliskuuta 2010 – 3. kesäkuuta 2010
Jaksoja:  20
Tuotanto
Tuotantoyhtiö(t):  AStory
Aiheesta muualla
Virallinen sivusto
IMDb
Cinderella eonni (kor. 신데렐라 언니, engl. Cinderella's Sister) on televisioyhtiö KBS:n esittämä eteläkorealainen draamasarja. Sen päärooleissa ovat Moon Geun-young, Chun Jung-myung, Seo Woo ja Ok Taecyeon.
Aiheesta muualla

Viralliset kotisivut[vanhentunut linkki]
Cindy Burger

| Cindy Burger |
| --- | --- |

Henkilötiedot
Syntynyt: 25. marraskuuta 1992 (ikä 31)
Kansalaisuus:   Alankomaat
Tennispelaaja
Kätisyys:  oikea
Palkintorahat:  229 474 USD
Kaksinpeli
Paras sijoitus:  189. (29.6.2015)
Voitot/tappiot:  295–219
Nelinpeli
Paras sijoitus:  237. (20.7.2015)
Voitot/tappiot:  83–75
Aiheesta muualla
ITF
WTA
Cindy Burger (s. 25. marraskuuta 1992) on alankomaalainen tennispelaaja. Parhaimmillaan hän on ollut kaksinpelissä WTA-listan sijalla 189 kesäkuussa 2015 ja nelinpelissä sijalla 237 heinäkuussa 2015. Hän on voittanut urallaan kaksi ITF-turnausta kaksinpelissä.
Burger pelasi WTA-turnauksen pääsarjassa ensimmäisen kerran Bogotán turnauksessa huhtikuussa 2015. Hän hävisi turnauksen avauskierroksella Mónica Puigille.
Aiheesta muualla

Cindy Burger WTA:n sivuilla (englanniksi)
Cindy Burger ITF:n sivuilla (englanniksi)
Karina Jutila

Karina Jutila on suomalainen politiikan tutkija, joka johtaa E2 Tutkimusta. Hän on koulutukseltaan yhteiskuntatieteiden tohtori.
Jutilan nykyinen puoluekanta ei ole tiedossa. Hän on työskennellyt Markku Kosken eduskunta-avustajana, keskustan eduskuntaryhmän asiantuntijana sekä Matti Vanhasen vuoden 2006 presidentinvaalikampanjassa. Väitöskirjassaan Jutila tarkasteli Suomen Keskustan sisäistä demokratiaa ja puolueen elinten ja jäsenistön roolia päätöksenteossa.
Jutila on aiemmin toiminut Suomenmaan ja Kalevan kolumnistina. Lisäksi hän on ollut politiikan kommentaattorina Ylellä.
Kai-Veikko Vuoristo

Kai-Veikko Vuoristo (s. 13. toukokuuta 1933 Viitasaari) on suomalainen maantieteilijä, filosofian tohtori ja Helsingin kauppakorkeakoulun talousmaantieteen emeritusprofessori. Hän on toimittanut maantiedeaiheista tietokirjallisuutta sekä kirjoittanut kaunokirjallisen teoksen Hankien kimallus. Kirjailija Sari Vuoristo on Kai-Veikko Vuoriston tytär.
Julkaisuja

Hankien kimallus, Otava 1984
Missä pitkospuut päättyvät, Gummerus 2007
noin 20 oppikirjaa aiheista matkailu, poliittinen maantiede, suurtalousalueet ja yleinen aluemaantiede (peruskoulukirjat)
Palkinnot

Suomen Maantieteellisen Seuran Ragnar Hult -mitali
Cinderella Man

| Cinderella Man |
| --- | --- |
 Elokuvan juliste
Ohjaaja:  Ron Howard
Käsikirjoittaja:  Cliff Hollingsworth (tarina) Akiva Goldsman Cliff Hollingsworth
Tuottaja:  Brian Grazer Ron Howard Penny Marshall
Säveltäjä:  Thomas Newman
Kuvaaja:  Salvatore Totino
Leikkaaja:  Daniel P. Hanley
Tuotantosuunnittelija:  Wynn Thomas
Pääosat:  Russell Crowe Renée Zellweger
Valmistustiedot
Valmistusmaa:  Yhdysvallat
Tuotantoyhtiö:  Universal Pictures
Levittäjä:  Universal Studios Netflix Disney+
Ensi-ilta:  2005
Kesto:  144 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Cinderella Man on Ron Howardin ohjaama elokuva nyrkkeilijä James J. Braddockista. Elokuvan nimi tulee Braddocin kutsumanimestä Cinderella Man, suomeksi Tuhkimomies. Yhdysvaltojen Suuren laman aikaan Braddock nousee ennalta selvästä altavastaajan asemasta voittoon ja siten kansan sankariksi, tuhkimomieheksi.[lähde? ]
Juoni

Braddock on aluksi lupaava kevyen raskaan sarjan nyrkkeilijä mutta muutaman tappion jälkeen hän joutuu luopumaan nyrkkeilystä. Suuren laman aikaan Braddock työskentelee erinäisissä palkollistöissä elättääkseen kolmilapsista perhettään. Hän haaveilee edelleen paluusta nyrkkeilykehiin. Viime hetken peruutuksen ansiosta hän saa uuden mahdollisuuden. Vastaansa hän saa maailman ranking-kakkosen, kun managerit suunnittelevat hänen olevan vain harjoitteluvastus. Braddock kuitenkin hämmästyttää kaikkia voittamalla ottelun ja saa lopulta vastaansa Max Baerin maailmanmestaruusottelussa.
Ciudad de la Costa

| Ciudad de la Costa |
| --- | --- |


 Ciudad de la Costa
 Koordinaatit: 34°49′S, 55°57′W 
Valtio:  Uruguay
Departementti:  Canelones
Väkiluku (2011):  95 176
Infobox OKVirheellinen NIMI-arvo: 
Ciudad de la Costa on kaupunki Uruguayssa, Río de la Platan rannalla. Vuonna 2011 sen asukasluku oli noin 95 000, mikä teki siitä Uruguayn kolmanneksi suurimman kaupungin.
Kaupunki koostuu pienten rantalomakohteiden ketjusta, jotka levittäytyvät pitkin rannikkoa pääkaupunki Montevideon itäpuolella. Vakinaisten asukkaiden lisäksi kaupunkiin virtaa joka kesä väkeä sekä Montevideosta että Argentiinan puolelta. Uruguayssa vuosittain käyvistä kahdesta miljoonasta turistista noin 80 % tähtää rannikolle. Turisteja houkuttaa rannikon hiekka, joka on toisaalta myös uhka: huonosti suunnitellut rakenteet altistavat kaupunkia sekä eroosiolle että sedimentaatiolle.
Aiheesta muualla

Kuvia tai muita tiedostoja aiheesta Ciudad de la Costa Wikimedia Commonsissa
Ciutat Meridianan metroasema

Ciutat Meridiana on Barcelonan metron linjan 11 asema Nou Barrisin alueella Barcelonan kaupungin pohjoisosassa. Se avattiin vuonna 2003 samaan aikaan linjan neljän muun aseman kanssa.
Mäkisellä alueella sijaitseva asema on rakennettu noin 50 metriä maanpinnan alapuolelle ja se oli metrojärjestelmän syvin Roquetesin aseman valmistumiseen asti. Laiturialueelle pääsee kolmella nopealla hissillä Avinguda Rasos de Peguera -kadulla sijaitsevalta sisäänkäynniltä. Asema on yksilaiturinen.
Aiheesta muualla

Ciutat Meridianan asema Trens de Catalunya -sivustolla (katalaaniksi)
Kai (kanadalainen laulaja)

| Kai> Henkilötiedot |
| --- | --- |
Syntynyt: 17. maaliskuuta 1990 (ikä 34) Toronto, Ontario, Kanada
Ammatti:  laulaja, lauluntekijä
Muusikko
Taiteilijanimi:  Kai 
Laulukielet:  englanti
Aktiivisena:  2008–
Tyylilajit:  pop
Levy-yhtiöt:  Warner Music Group
Aiheesta muualla
Kotisivut
  [ Muokkaa Wikidatassa ] [ ohje ]  
Alessia De Gasperis-Brigante (s. 17. maaliskuuta 1990 Toronto, Ontario, Kanada, taiteilijanimeltään Kai) on kanadalainen laulaja-lauluntekijä. Hänet tunnetaan lukuisista yhteisistä esiintymisistään eri artistien kappaleilla kuten Flumen "Never Be like Youlla", Diplon "Revolutionilla", sekä Grammy-palkinnon voittaneella Jack Ün albumilla mukanaolevalla kappaleella "Mind". Kai julkaisi ensimmäisen EP-levynsä nimeltään "11:11" vuonna 2011, jolta julkaistiin myös hänen debyyttisinglensä "I Choose Me" jota on käytetty säännöllisesti First Choice Haircuttersin mainoksissa.
Kai on oman kertomansa mukaan ottanut toiminimensä Japanin kielestä, jossa sana "kai" tarkoittaa "muutosta". Hän kokee olevansa jotain uutta musiikissa sekä haluaa vain "jakaa omia tarinoitaan faneilleen ja niille ketkä ovat kuulolla". Kai on jo edesmenneen kanadanitalialaisen miljonäärin Alfredo De Gasperisin lapsenlapsi.
Diskografia > EP-levyt

11:11 (2011)
Diskografia > Singlet

Vierailevana artistina
Need Your Heart (Adventure Club, mukana Kai) (2012)
Crawl (Childish Gambino, mukana Kai) (2013)
Never Be like You (Flume, mukana Kai) (2016)
Käännös suomeksi
Carl Otto Ramstedt

Carl Otto Ramstedt (30. elokuuta 1813 Helsinki – 9. marraskuuta 1881 Lontoo) oli suomalainen Venäjän keisarikunnan laivastossa palvellut everstiluutnantti ja suomalaisen konepajateollisuuden uranuurtaja.
Ramstedtin vanhemmat olivat Helsingin seppien vanhin Karl Ramstedt (k. 1849) ja Magdalena Charlotta Mark. Hän kävi Helsingin triviaalikoulua ja pääsi ylioppilaaksi vuonna 1830 Johan Ludvig Runebergin antamalla yksityistodistuksella.
Ramstedt palveli 1. Suomen meriekipaasissa ja hänestä tuli vanhempi aliupseeri vuonna 1831, vääpeli vuonna 1834 ja midshipman vuonna 1834. Hän sai vuonna 1835 siirron 20. venäläiseen meriekipaasiin ja hänet ylennettiin luutnantiksi 1839. Vuonna 1849 Ramstedt siirrettiin 25. meriekipaasiin, hänestä tuli kapteeniluutnantti samana vuonna ja hän sai eron palveluksesta kapteenina 1851. Ramstedt meni uudelleen laivaston palvelukseen Krimin sodan aikana kapteeniluutnanttina vuonna 1854 mutta sai eron samana vuonna. Hänestä tuli armeijanmajuri vuonna 1855 ja lopullisen eron palveluksesta hän sai everstiluutnanttina vuonna 1857.
Konepajat

Ramstedt perusti Helsinkiin kaksi konepajaa, joista hän joutui kuitenkin luopumaan talousvaikeuksien takia. Ramstedtin yhdessä insinööri Nicolai Smithin kanssa vuonna 1853 Hakaniemen huvila-alueelle perustama Ramstedtin ja Smithin konepaja oli Helsingin ensimmäinen höyrykonetta käyttänyt tuotantolaitos. Vuonna 1854 Ramstedt ja Smith perustivat vielä ajoneuvotehtaan viereisen Näkin huvilan alueelle, johon kuului myös nykyisen Merihaan alueen paikalla sijainnut Pannukakku-niminen pieni saari.
Hakaniemessä sijainnut konepaja joutui sittemmin Fiskarsin omistukseen, ja tämän jälkeen sen osti Johan Daniel Stenberg. Stenbergin kuoltua vuonna 1880 Hakaniemen konepaja jatkoi hänen leskensä ja lastensa omistuksessa toimintaansa vuoteen 1906 saakka. Näkin huvila-alueen vuokraoikeus ja tontilla sijainnut ajoneuvotehdas siirtyivät vuonna 1863 Oskar Osbergille ja August Badelle, jotka joutuivat siirtämään konepajansa Helsingin keskustasta Mikonkadulta laitakaupungille höyrykoneiden käyttökiellon vuoksi. Osberg & Baden konepajan toiminta laajeni nopeasti myös sillalla mantereeseen yhdistettyyn Pannukakun saareen. Konepajan palveluksessa oli 1870-luvulla jo 750 työntekijää, ja se oli Helsingin suurin tuotantolaitos. Tämän konepajan osti vuonna 1892 Siltarakennus Oy, ja tästä sai alkunsa Kone- ja Siltarakennus Oy.
Yksityiselämä

Ramstedt oli naimisissa vuodesta 1840 Amalia Böckelin (k. 1902) kanssa. Heidän poikansa Viktor Otto Engelbert Ramstedt (1846–1878) oli Mustialasta valmistunut agronomi ja tilanomistaja.
Justine Henin

| Justine Henin |
| --- | --- |

Henkilötiedot
Syntynyt: 1. kesäkuuta 1982  Liège 
Kansalaisuus:   Belgia
Tennispelaaja
Pituus:  167 cm
Paino:  57 kg
Kätisyys:  oikea (yhden käden rysty)
Ammattilaisena:  1999–2011
Palkintorahat:  20 863 335 USD
Kaksinpeli
Paras sijoitus:  #1 (20. lokakuuta 2003)
Turnausvoittoja:  43
Voitot/tappiot:  525–115
Grand Slam -turnauksissa
Australian avoimet:  voitto (2004)
Ranskan avoimet:  voitto (2003, -05, -06 ja -07)
Wimbledon:  loppuottelu (2001, -06)
Yhdysvaltain avoimet:  voitto (2003, -07)
Nelinpeli
Paras sijoitus:  23  (14. tammikuuta 2002)
Voitot/tappiot:  47–35
Aiheesta muualla
www.justine-henin.be
ITF
WTA
Justine Henin (ent. Henin-Hardenne, s. 1. kesäkuuta 1982 Liège, Belgia) on entinen belgialainen tennispelaaja. Hän on voittanut seitsemän Grand Slam -turnausta, olympiakultaa vuonna 2004 ja pitänyt yhteensä 117 viikkoa hallussaan maailman ykköspelaajan titteliä. Kaudella 2007 Henin voitti kolmannen kerran peräkkäin Ranskan avoimet sekä Yhdysvaltain avoimet toisen kerran urallaan. Hän on kotoisin Valloniasta, Belgian ranskankieliseltä alueelta. Henin oli ollut toista vuotta yhtäjaksoisesti maailman ykköspelaaja ilmoittaessaan 14. toukokuuta 2008 lopettavansa tennisuransa. Hän teki paluun tenniskentille tammikuussa 2010, mutta päätti lopettaa uransa tammikuussa 2011 kyynärpäävamman vuoksi.
Elämä

Heninin lapsuutta varjosti hänen isosiskonsa aikainen kuolema liikenneonnettomuudessa. Sisar Florence joutui Han-Sur-Lessen kylässä Belgiassa juopuneen kuljettajan yliajamaksi ennen Justine Heninin syntymää. Hänellä on kaksi isoveljeä, David ja Thomas, sekä pikkusisko Sarah. Heninin ollessa teini-ikäinen hänen äitinsä Francoise menehtyi syöpään ja tämän raskaan kokemuksen jälkeen hän keskittyi tennisuraansa noustakseen huipulle – maailman parhaaksi naispelaajaksi. Heninin valmentaja Carlos Rodriguez on hänen henkinen isähahmonsa kentillä ja niiden ulkopuolella. Entinen aviomies sekä teinivuosien poikaystävä Pierre-Yves Hardenne oli myös alusta lähtien tukemassa hänen tennisuraansa heidän eroonsa saakka. Tämä kolmikko toimi tiiviisti yhdessä ja sai aikaan erinomaisia tuloksia. Henin nousikin ensimmäistä kertaa urallaan maailman ykköspelaajaksi vuoden 2003 syksyllä.
Ura

Henin voitti urallaan 43 WTA-tourin ammattilaisturnausta, joista seitsemän oli Grand Slam -turnauksia. Ensimmäinen turnausvoitto tuli vuonna 1999 kotikisasta Antwerpenistä, Belgiasta, jossa hän osallistui uransa ensimmäiseen ammattilaisturnaukseen kyseisenä vuonna. Grand Slam -turnausten finaaleissa Henin kohtasi kolmesti maannaisensa Kim Clijstersin. Arkkivihollinen kaatui jokaisessa suurfinaalissa. Viidennessä Grand Slam -finaalissaan Henin kohtasi Ranskan Mary Piercen tämän kotikentällä Pariisissa Philip Chatrier -areenakentällä. Henin voitti suoraan kahdessa erässä. Naisten Fed Cupia Henin on ollut voittamassa Belgian riveissä kerran, vuonna 2001. Vuonna 2004 hän voitti olympiakultaa Ateenassa.
Heniniä pidetään yleisesti maailman parhaimpana massakenttäpelaajana naisten ammattilaiskiertueella. Hänen yksikätinen rystylyöntinsä on John McEnroen mukaan maailman kaunein rystylyönti tenniksessä niin naiset kuin miehetkin mukaan lukien. Henin on kentällä nopea ja hän on erityisesti monipuolisuudellaan edennyt urallaan suuriin voittoihin.
Henin on International Tennis Federationin maailmanmestari vuosilta 2003, 2006 ja 2007.
Syyskuussa 2009 Justine Henin ilmoitti palaavansa tenniskentille kauden 2010 alussa. Australian avoimissa 2010 hän pääsi loppuotteluun, jossa hän hävisi Serena Williamsille luvuin 4-6, 6-3, 2-6. Ensimmäisen paluutaan seuranneen turnausvoittonsa hän otti Stuttgartissa, jossa finaalivastustajana oli Samantha Stosur. Ranskan avoimissa Henin eteni neljännelle kierrokselle, jolla Stosur voitti hänet. Wimbledonissa hän hävisi neljännellä kierroksella toiselle paluun tehneelle belgialaiselle, Kim Clijstersille. Tuossa ottelussa Henin loukkasi kyynärpäänsä, mikä pitää hänet poissa Yhdysvaltain avoimista. Heninin WTA-ranking oli 2. elokuuta julkaistulla listalla neljästoista.
Australian avoimissa 2011 Henin putosi jatkosta kolmannella kierroksella hävittyään Svetlana Kuznetsovalle. 26. tammikuuta Henin kertoi lopettavansa uransa rannevamman vuoksi.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut
Justine Henin WTA:n sivuilla (englanniksi)
Carl Paul Caspari

| Carl Paul Caspari |
| --- | --- |

Henkilötiedot
Syntynyt: 8. helmikuuta 1814 Dessau, Saksa
Kuollut: 11. huhtikuuta 1892 (78 vuotta) Kristiania, Norja
Arvonimi: professori
Koulutus ja ura
Instituutti:  Oslon yliopisto
Tutkimusalue:  teologia
Carl Paul Caspari (8. helmikuuta 1814 Dessau, Saksa – 11. huhtikuuta 1892 Kristiania, Norja) oli saksalaissyntyinen norjalainen uusluterilainen teologi, joka toimi professorina Oslon yliopistossa vuodesta 1857. Caspari tutki myös arabian kieltä ja kirjoitti siitä kieliopin, joka julkaistiin useissa maissa.
Aiheesta muualla

Kuvia tai muita tiedostoja aiheesta Carl Paul Caspari Wikimedia Commonsissa
Ciudad del Motor de Aragón

| Ciudad del Motor de Aragón> MotorLand Aragón |
| --- | --- |

Sijainti:   Alcañiz, Aragonia, Espanja
Aikavyöhyke:  UTC+1
Valmistumisvuosi:  2009
Suunnittelija:  Hermann Tilke
Radan pituus:  5,345 km
Radan leveys:  12–15 m
Mutkia:  18
Rataennätys:  1.41,376 ( Arthur Pic, DAMS, 2012, Formula Renault 3.5)
Suurimmat tapahtumat:  MotoGP, World SBK, World Series by Renault
FIM Circuit

Radan pituus:  5,077 km
Mutkia:  17
Rataennätys:  1.48,120 ( Jorge Lorenzo, Yamaha, 2015)
Ciudad del Motor de Aragón (myös MotorLand Aragón) on moottorirata Alcañiz’ssa Teruelin maakunnassa Aragonian itsehallintoalueella Espanjassa.
Radalla on mittaa FIA:n alaisissa sarjoissa käytettävällä versiolla 5,345 kilometriä ja FIM:n alaisissa sarjoissa käytettävällä versiolla 5,077 kilometriä. Rata rakennettiin vuonna 2008. Radan on suunnitellut saksalainen arkkitehti Hermann Tilke. Espanjalainen Formula 1 -kuljettaja Pedro de la Rosa toimi projektin teknisenä ja urheillullisena johtajana.
Radalla on ajettu muun muassa MotoGP-, World Superbike- ja World Series by Renault-sarjoja.
Maisemia radan ympäristössä.
Aiheesta muualla

Kuvia tai muita tiedostoja aiheesta Ciudad del Motor de Aragón Wikimedia Commonsissa
Kalpi

| Kalpi |
| --- | --- |
 Chaurasi Gumbad.
 Kalpi
 Koordinaatit: 26°7′12″N, 79°43′48″E 
Valtio:  Intia
Osavaltio:  Uttar Pradesh
Väkiluku (2011):  51 670
Infobox OKVirheellinen NIMI-arvo: 
Kalpi on kaupunki Intian Uttar Pradeshin osavaltiossa. Se tunnetaan esimerkiksi vanhoista hautamonumenteistaan. Kalpin asukasluku oli vuoden 2011 väestönlaskennan mukaan 51 670.
Maantiede ja kaupunkikuva

Kalpi sijaitsee Intian Uttar Pradeshin osavaltiossa. Kaupunki voidaan jakaa uuteen ja vanhaan kaupunginosaan. Vanha kaupunginosa sijaitsee kallioilla Jamunajoen vieressä. Uudempi kaupunginosa sijaitsee vanhasta hieman kaakkoon.
Kalpin vanha linna on suojattu muurein kolmelta suunnalta. Neljättä suojaavat kallio ja joki. Kalpin vanhastakaupungista länteen sijaitsee useita vanhoja islamilaisia hautamonumentteja. Yksi niistä tunnetummista on yhdeksänkupolinen Chaurasi Gumbad. Kansanperinteessä hauta on liitetty Lodi-dynastiaan. Rakennus on todennäköisesti 1400- tai 1500-luvulta.